પાટણ શહેર શિક્ષણની નગરી તેમજ તબીબી ક્ષેત્રે સારી એવી નામના ધરાવે છે જેને લઈને પાટણમાં લોકો દુર દુરથી તેમના દર્દની સારવાર કરાવવા આવે છે ત્યારે દર્દીઓનો ઘસારો વધવાને પગલે હોલસેલ દવાના વેપારીઓ તગડો નફો કમાવવા દવાનું ડુપ્લીકેશન તેમજ પ્રખ્યાત કંપનીની દવાના લેબલો છપાવી છુટથી વેપલો કરતા હોઈ જે અંગેની બાતમી આઈ. બી. એ ગાંધીનગર ફ્રુડ એન્ડ ડ્રગ્સ વિભાગને આપતા ગાંધીનગર, મહેસાણા, પાલનપુર તેમજ પાટણની ફ્રુડ એન્ડ ડ્રગ્સ વિભાગની સંયુક્ત પાંચ સભ્યોની ટીમ બનાવી ગત મોડી સાંજે શહેરના મેઘ પ્લાઝા કોમ્પ્લેક્ષમાં રમેશભાઈ જીવાભાઈ મોદી જેઓની આરતી મેડીકલ એજન્સીમાં ફ્રુડ એન્ડ ડ્રગ્સ વિભાગે ઓચિંતું સર્ચ ઓપરેશન હાથ ધર્યું હતું અને ત્યાર બાદ તેઓના જળચોક વિસ્તાર ખાતે આવેલ રહેણાંક મકાનમાં પણ સર્ચ ઓપરેશન હાથ ધર્યું હતું.